Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. 

	Predkladateľ (a spolupredkladateľ)

	Ministerstvo práce, sociálnych vecí a rodiny Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	11. júna 2026 

	Predpokladaný termín predloženia na pripomienkové konanie
	22. júna 2026

	Predpokladaný termín začiatku a ukončenia ZP** 
	3. augusta 2026 – 7.augusta 2026

	Predpokladaný termín predloženia na rokovanie vlády SR*
	20. augusta 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Základné problémy, na ktoré reflektuje návrh zákona sú: 
· pomalá deinštitucionalizácia systému náhradnej starostlivosti, 
· nedostatočné podmienky na výkon opatrení sociálnoprávnej ochrany detí a sociálnej kurately na oddeleniach sociálnoprávnej ochrany detí a sociálnej kurately úradov práce, sociálnych vecí a rodiny, vrátane nedostatočného personálneho zabezpečenia výkonu, 
· potreba zvýšenia efektivity opatrení vykonávaných v centrách pre deti a rodiny, 
· administratívne záťaž subjektov v oblasti. 


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom návrhu zákona je podpora deinštitucionalizácie systému náhradnej starostlivosti a skvalitnenia opatrení na predchádzanie riešenia situácie dieťaťa odňatím zo starostlivosti jeho rodičov, opatrení v oblasti náhradnej rodinnej starostlivosti a opatrení vykonávaných v centre pre deti a rodiny. 
Cieľ má byť dosiahnutý  o.i.
· utvorením podmienok pre postupné riešenie personálneho zabezpečenia výkonu opatrení sociálnoprávnej ochrany detí a sociálnej kurately zavedením personálneho štandardu, 
· sprísnením a spresnením podmienok výkonu opatrení subjektami sociálnoprávnej ochrany detí a sociálnej kurately sa zvýši objektivizácia výkonu opatrení, odstráni problém s ukončovaním prípadov a sprehľadní výkon oprávnení subjektov pôsobiacich v oblasti,
· sprísnením podmienok zapísania do zoznamu žiadateľov o náhradnú rodinnú starostlivosť (pestúnska starostlivosť a osvojenie) sa zvýši bezpečnosť detí v náhradnej starostlivosti, 
· rozšírením plnenia predpokladu psychickej spôsobilosti pri výkone opatrení pobytovou formou a zjednotením právnej úpravy predpokladu zdravotnej spôsobilosti sa eliminuje riziko ohrozenia klientov neprofesionálnym prístupom,  
· precizovaním podmienok akreditácie na výkon opatrení sociálnoprávnej ochrany detí a sociálnej kurately sa zjednoduší a sprehľadní akreditačný proces, 
· zlepšením  procesu osamostatnenia sa mladých dospelých sa zlepšia spôsobilosti mladých dospelých viesť samostatný život po ukončení náhradnej starostlivosti, 
· zefektívnením výkonu centrami pre deti a rodiny (napríklad využívanie 1 miesta v centre pre deti a rodiny na rôzne účely) sa zvýši dostupnosť výkonu opatrení na dobrovoľnej báze a zabezpečí efektívnejšia obsadenosť miest, 
· sprísnením postupu zaraďovania detí s ťažkým zdravotným postihnutím, ktoré nevyžadujú ošetrovateľskú starostlivosť do špecializovanej samostatnej skupiny posúdením správnosti zaradenia dieťa  komisiou (v zásade konzília) sa zníži riziko zlého zaradenia dieťaťa do organizačných súčastí centier, 
· utvorením podmienok na znižovanie administratívnej záťaže sa zníži zaťaženosť subjektov v akreditačnom konaní, pri zapísaní do zoznamu supevízorov a zjednoduší plánovanie výkonu,
· spresnením resp. zmenou ustanovení zákona, ktoré spôsobujú v praxi problémy sa zníži riziko rôznej interpretácie, či neporozumenia obsahu úloh a povinností. 

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
· deti, pre ktoré sa vykonávajú opatrenia sociálnoprávnej ochrany detí a sociálnej kurately, 
· plnoleté fyzické osoby, rodičia, náhradní rodičia, 
· oddelenia sociálnoprávnej ochrany detí a sociálnej kurately na úradoch práce, sociálnych vecí a rodiny, 
· Centrum pre medzinárodnoprávnu ochranu detí a rodiny,
· centrá pre deti a rodiny (tzv. štátne, neštátne – akreditované, samosprávne), 
· akreditované subjekty mimo centier pre deti a rodiny, 
· Ústredie práce, sociálnych vecí a rodiny. 

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Alternatívne riešenia neboli navrhnuté a ani vypracované v rámci prípravy návrhu zákona. 

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Nevykonaním navrhovaných zmien by nebolo možné realizovať pozitívne zmeny, návrhy z aplikačnej praxe a výstupy z projektov. Zároveň by sa nesplnila úloha z Plánu legislatívnych úloh vlády SR na rok 2025 (termín predloženia na vládu august 2026), Programového vyhlásenia vlády SR a Stanovených strategických priorít z cieľov a zámerov uvedených v Programovom vyhlásení vlády SR 2023 – 2027 (schválené vládou SR 10.07.2024). 

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

Vyhláška Ministerstva práce, sociálnych vecí a rodiny Slovenskej republiky č. 103/2018 Z. z. ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. 


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

K systémovému preskúmaniu účelnosti dôjde v rokoch 2030-2031 (po dvoch až troch rokoch implementácie v závislosti od zavedenia zmien do praxe). Preskúmavať účelnosť navrhovaného predpisu bude predkladateľ - Ministerstvo práce, sociálnych vecí a rodiny Slovenskej republiky v spolupráci so zástupcami Ústredia práce, sociálnych vecí a rodiny, úradov práce, sociálnych vecí a rodiny a reprezentatívnych organizácií, ktorými sú: Fórum zamestnancov centier pre deti a rodiny, Združenie neštátnych detských domovov, zástupcovia akreditovaných subjektov a mladí dospelí z centier pre deti a rodiny. Predkladateľ bude i naďalej verifikovať nastavenie personálneho štandardu prostredníctvom Inštitútu pre výskum práce a rodiny. Komplexné vyhodnotenie bude vykonané po uplynutí prvého kalendárneho roka od plného zavedenia informačného systému (predpoklad spustenia v roku 2029). Na overenie plnenia navrhovaných zmien bude ako hlavná metóda využitá odborná diskusia s vyššie uvedenými subjektmi. Hlavným kritériom preskúmavania účelnosti bude sledovanie počtu detí, pre ktoré sa aktívne vykonávajú opatrenia sociálnoprávnej ochrany detí a sociálnej kurately.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☒	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☐	Žiadne
	☒	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☒	Pozitívne
	☐	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Opatrenia sociálnoprávnej ochrany detí a sociálnej kurately, ktoré sú premetom návrhu zákona vykonáva: 
· štátna správa (Ústredie práce, sociálnych vecí a rodiny, úrady práce sociálnych vecí a rodiny – oddelenia sociálnoprávnej ochrany detí a sociálnej kurately, Centrum pre medzinárodnoprávnu ochranu detí a mládeže) a štátne rozpočtové organizácie (centrá pre deti a rodiny zriadené Ústredím práce, sociálnych vecí a rodiny), 
· samospráva (tzv. samosprávne centrá pre deti a rodiny), 
· akreditované subjekty (občianske združenia, neziskové organizácie, cirkvi a pod.). Akreditované subjekty však podľa § 77 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov nemôžu vykonávať opatrenia podľa tohto zákona na účel dosiahnutia zisku. 

Na základe vyššie uvedeného je možné konštatovať, že navrhované zmeny, ktoré sú predmetom návrhu zákona, nemajú vplyvy na podnikateľské prostredie, vrátane MSP. 

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Kristián Kovács, kristian.kovacs@employment.gov.sk , 02/20461028
Renata Brennerová, renata.brennerova@employment.gov.sk , 02/20461018


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

· Ročný výkaz o poskytovaní starostlivosti a výchovy deťom, V/A(MPSVR SR)05-01, 
· Ročný výkaz o poskytovaní starostlivosti a výchovy deťom, V/B(MPSVR SR)05-01, 
· Ročný výkaz o poskytovaní starostlivosti a výchovy deťom, V/C(MPSVR SR)05-01, 
· Ročný výkaz o vykonávaní opatrení sociálnoprávnej ochrany detí a sociálnej kurately. 
· Návrh personálneho štandardu (určenie optimálneho počtu klientov) zamestnancov orgánu sociálnoprávnej ochrany detí a sociálnej kurately (SPOD a SK) pre prácu s ohrozenými deťmi, Inštitút pre výskum práce a rodiny, 
· Rozdelenie prípadov/pracovnej záťaže v oblasti sociálnej práce s deťmi a rodinami na Slovensku: posilnenie kapacít v kontexte zvýšeného prílevu utečencov, UNICEF
· Prehodnotenie zavedenia inštitútu Informatívneho pohovoru, Inštitút pre výskum prace a rodiny, 

	13. Stanovisko Komisie na posudzovanie vybraných vplyvov z PPK č. 099/2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia odporúča predkladateľovi, aby v doložke vybraných vplyvov v časti 10. Poznámky bližšie objasnil skutočnosti, na základe ktorých bol vplyv materiálu na podnikateľské prostredie, vrátane MSP, vyhodnotený ako žiadny, vzhľadom na uvedené dotknuté subjekty.
Pripomienka: akceptovaná 
V časti 10 Poznámky – boli doplnené dôvody, pre ktoré bol vplyv materiálu na podnikateľské prostredie, vrátane MSP, vyhodnotený ako žiadny. 

K vplyvom na rozpočet verejnej správy
Predkladateľ uvádza, že v marci 2028 dôjde k ukončeniu implementácie národného projektu „Rozvoj výkonu opatrení sociálnoprávnej ochrany detí a sociálnej kurately II“, v rámci ktorého boli prostredníctvom aktivity pilotného overovania personálneho štandardu a podpory práce v teréne na oddeleniach sociálnoprávnej ochrany detí úradov práce, sociálnych vecí a rodiny financované miesta na orgánoch sociálnoprávnej ochrany detí a sociálnej kurately a prostredníctvom aktivity zameranej na rozvoj opatrení v centrách pre deti a rodiny financované vybrané miesta v centrách pre deti a rodiny. Z tohto dôvodu je v analýze vplyvov na rozpočet verejnej správy kvantifikovaná požiadavka na udržateľnosť financovania pracovných miest zo štátneho rozpočtu. Komisia má za to, že tieto vplyvy nevyplývajú priamo z novelizácie zákona, preto ich žiada z analýzy vplyvov na rozpočet verejnej správy vypustiť a v príslušných tabuľkách analýzy vplyvov na rozpočet verejnej správy uvádzať 
a v textovej časti jasne špecifikovať len vplyvy na rozpočet kapitoly MPSVR SR, ktoré priamo vyplývajú z novelizácie zákona. 
Pripomienka: neakceptovaná
Cieľom návrhu zákona je o.i. utvoriť podmienky na zavedenie personálneho a profesijného štandardu na orgánoch sociálnoprávnej ochrany detí a sociálnej kurately a povinnú realizáciu  prípadovej alebo rodinnej konferencie oddeleniami sociálnoprávnej ochrany detí a sociálnej kurately a v centrách pre deti a rodiny tak, aby sa tieto metódy stáli súčasťou ich výkonu. Podľa Plánu legislatívnych úloh vlády SR je dôvodom predloženia o.i. ... zlepšenie podmienok na výkon opatrení, vrátane podmienok na zlepšenie kvality výkonu opatrení (personálny a profesijný štandard na orgánoch sociálnoprávnej ochrany detí a sociálnej kurately, miera ohrozenia, plánovanie výkonu opatrení...“. Návrhom zákona sa utvárajú podmienky na splnenie strednodobej priority stanovených strategických priorít z cieľov a zámerov uvedených v Programovom vyhlásení vlády Slovenskej republiky 2023 – 2027, schválených vládou SR uznesením vlády SR č. 435/2024 zo dňa 1. júla 2024:„Deinštitucionalizácia systému náhradnej starostlivosti a zavedenie profesijných a personálnych štandardov na oddeleniach SPODaSK na ÚPSVR“. 
Skúsenosti z národného projektu boli využité pri príprave návrhu zákona a súvisiaceho vykonávacieho predpisu (na oddeleniach sociálnoprávnej ochrany detí a sociálnej kurately testovanie štandardu, výkon v teréne a v centrách pre deti a rodiny ambulantný/terénny výkon opatrení a výkon konferenčných modelov práce). Na zabezpečenie návrhu zákona sa počíta so zachovaním všetkých utvorených miest (376) na oddeleniach sociálnoprávnej ochrany detí a sociálnej kurately ako súčasti (spolu s aktuálnym „kmeňovými“ miestami“) zákonom zavedeného personálneho štandardu a so zachovaním časti miest utvorených v centrách pre deti a rodiny (50 z celkovo 353 miest) na zabezpečenie konferenčných metód práce. 
Návrh predpokladá postupné zavádzanie personálneho štandardu od ukončenia národného projektu v roku 2028 do 1. januára 2030. Z pohľadu výkonu je podstatné, aby presun miest z národného projektu do riadnej štátnej služby a verejnej služby nadväzoval na ukončenie národného projektu (zaučení zamestnanci s praktickými skúsenosťami, kontinuita práce s deťmi, rodinami v konkrétnych prípadoch...).

V prípade, ak by predkladateľ neakceptoval vyššie uvedenú zásadnú pripomienku, týkajúcu sa vypustenia výdavkov na zabezpečenie udržateľnosti financovania pracovných miest zo štátneho rozpočtu, bude potrebné v analýze vplyvov na rozpočet verejnej správy uviesť priemerný mzdový výdavok vo všetkých rokoch bez medziročného navyšovania a adekvátne k tomu upraviť výdavky  na mzdy a poistné vo všetkých tabuľkách analýzy vplyvov na rozpočet a túto úpravu zohľadniť aj 
v celkových výdavkoch.  V prípade, že bude dohodnutá valorizácia platov zamestnancov vo verejnej správe, alebo bude určená v zákone o štátnom rozpočte na príslušný rozpočtový rok, MF SR zabezpečuje finančné krytie valorizácie osobitným spôsobom. 
Pripomienka: akceptovaná 
Výdavky na  valorizáciu boli z analýzy vypustené.  

K odstupnému pre 8 zamestnancov predkladateľ uvádza, že návrh zákona predpokladá zjednotenie právnej úpravy predpokladu zdravotnej spôsobilosti,  vrátane predpokladu psychickej spôsobilosti. Keďže nie je možné, aby podľa novej právnej úpravy psychologické posúdenie naďalej vykonávali zamestnanci Ústredia práce, sociálnych vecí a rodiny (aktuálne 8 zamestnancov), je potrebné pripraviť sa na situáciu, že nebudú súhlasiť so zmenou pracovnej zmluvy (zmena v opise pracovných činností). Predmetné výdavky je potrebné vypustiť z analýzy vplyvov na rozpočet, keďže ide len o predpoklad a maximalistický variant.
Pripomienka: akceptovaná
Výdavky na odstupné boli v analýze vypustené. 
 
Komisia upozorňuje, že v časti 2.2.4. analýzy vplyvov na rozpočet verejnej správy sa na str. 5 nesprávne uvádzajú výpočty na rok 2030:  „Dopad bude vo výške 15 532 640 eur (výpočet 610 pre 617 zamestnancov x 1 543,12 eur x 12 mesiacov = 9 948 656 eur; výpočet 620 pre 617 zamestnancov x 554,75 eur x 12 mesiacov = 5 583 984 eur).“. Uvedené je potrebné opraviť v prípade, ak sa táto časť z analýzy nevypustí.
Pripomienka: akceptovaná
Prepočet bol upravený podľa pripomienky. 
 
V tabuľke č. 1/B je potrebné vplyv na limit verejných výdavkov ŠR uvádzať jednou sumárnou sumou v jednotlivých rokoch, a nie samostatne za každý prvok.
Pripomienka: akceptovaná
Tabuľka bola upravená podľa pripomienky. 
 
Komisia zároveň žiada všetky vplyvy materiálu na rozpočet verejnej správy zabezpečiť v rámci schválených limitov kapitoly MPSVR SR na príslušný rozpočtový rok, bez dodatočných požiadaviek na rozpočet verejnej správy a bez vplyvu na limit verejných výdavkov. V tejto súvislosti Komisia upozorňuje, že v návrhu rozpočtu kapitoly VPS na roky 2027 až 2029 nie sú na uvedený účel alokované prostriedky. 
Pripomienka: neakceptovaná,
V schválených limitoch kapitoly MPSVR SR nie sú na uvedený účel alokované finančné prostriedky. 

K sociálnym vplyvom
Komisia odporúča doplniť analýzu sociálnych vplyvov v bode 4.4. Podľa Komisie je potrebné identifikovať, popísať a kvantifikovať vplyvy na zamestnanosť a na trh práce.
Odôvodnenie: Predkladateľ sám deklaruje vznik nezanedbateľného počtu nových pracovných miest v analýze vplyvov na rozpočet verejnej správy, na zamestnanosť vo verejnej správe a financovanie návrhu.
Pripomienka: akceptovaná
Bod 4.4. v analýze sociálnych vplyvov bol dopracovaný podľa pripomienky. 

	14. Stanovisko Komisie na posudzovanie vybraných vplyvov zo záverečného posúdenia č. 099_2/2026 (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☒  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K vplyvom na rozpočet verejnej správy
Komisia berie na vedomie konštatovanie predkladateľa v časti 2.1.1. analýzy vplyvov na rozpočet verejnej správy, že negatívny rozpočtový vplyv na rok 2027 je zabezpečený v schválených limitoch kapitoly MPSVR SR a predpokladané výdavky vyplývajúce z návrhu zákona, ktoré sú vykvantifikované na ďalšie obdobie, majú indikatívny charakter a budú predmetom aktualizácie v procese prípravy návrhu rozpočtu verejnej správy na roky 2028 až 2030 so zohľadnením úspor v rámci dávok sociálnej inklúzie a postupného napĺňania nových miest.
 
V tabuľke č. 1/A v časti „financovanie zabezpečené v rozpočte“ je potrebné riadok 
„v tom:“ premenovať na: „v tom: MPSVR SR“ a doplniť sumu 12 000 eur v roku 2027.
Pripomienka: akceptovaná 
Riadok v tabuľke 1/A upravený podľa pripomienky. 

